Võru Teataja 20. märts 1930  Kui poeg saab peksa, siis meier lahti.  Urvaste meeste omavaheline arvete õiendamine Võru  laadalt sõites.  Hiljuti Võru laadalt koju sõites tekkis Urvaste valla meeste G.K., P.H. ja O. ning M.R. vahel väike näselemine, kusjuures M.R. enese jutu järele peksa olevat saanud. Kui suur see peksmine võis olla, on muidugi "ärisaladus", kuid midagi pidi sääl ikka olema, sest koju tulles, Urvaste mõisas olla M.R nuttes kõnelnud: "Pudel viina Hunt, Hunt…"  Mis selle põhjuseks õieti oli, on teadmata, kuid küll "kohus õiendab", sest asi olla juba protokolli võetud.  Halvasti läks aga Urvaste  meieril, sest tema olla ka sinna segatud. Et peksasaanud poja isa meieris väga tähtis mees, juhatuse liige jne., siis aeti juhatus kokku ja tehti meier lahti. Põhjuseks oli leitud väike viga raamatusse sissekandmises, kuigi sääl midagi kuritahtlikku pole olnud. Nojah, põhjuseks peab ikka midagi olema, sest omavahelist näselemist ei saa ju põhjuseks võtta. Nii polnud muud, kui poeg saab peksa, siis meier lahti, vaatamata sellele, et meier seni oma ametis korralik on olnud. Tema isiklikke asju ja toimetusi ei  tohiks muidugi mõista ühisuse asjadega vahetada.